చెన్నై, సెప్టెంబరు 6 (ఆంధ్రజ్యోతి): జాతీయ ఉమ్మడి అర్హత పరీక్ష(నీట్) మినహాయింపు కోసం తమిళనాట రేగిన సెగ ఇంకా ఆరలేదు. రాష్ట్రవ్యాప్తంగా విద్యార్థులు ఆందోళనలు కొనసాగిస్తున్నారు. ఈ ఆందోళన బుధవారం ఐదో రోజుకు చేరుకుంది. చెన్నై మెరీనా తీరంలోని జయ సమాధి వద్ద ధర్నా చేపట్టిన 27 మంది విద్యార్థులపై పోలీసులు కేసు నమోదు చేశారు. జల్లికట్టు ఉద్యమం తరహాలో నీట్ రద్దు కోసం కూడా విద్యార్థులు ఉద్యమం చేపడతారన్న అనుమానంతో మెరీనా సందర్శనపై ఆంక్షలు కూడా విధించారు. జయలలిత సమాధి వద్దకు సందర్శకులను నిషేధించారు. దీంతో మెరీనా తీర ప్రాంతం నిర్మానుష్యంగా మారింది. ఇక తంజావూరు, కోవై, తిరుచ్చి ప్రాంతాల్లో విద్యార్థులు తరగతులను బహిష్కరించి రోడ్డెక్కారు. మరోపక్క, నీట్ అమల్లోకి వచ్చిన తర్వాత అడ్మిషన్ ప్రక్రియ క్లిష్టంగా మారడంతో వేలూరులోని ప్రసిద్ధ క్రిస్టియన్ మెడికల్ కళాశాల(సీఎంసీ)లో ఎంబీబీఎస్, సూపర్ స్పెషాలిటీ కోర్సుల అడ్మిషన్లను నిలిపివేసినట్లు వార్తలు వచ్చాయి. ఇప్పటి వరకు కేవలం ఇద్దరే అడ్మిషన్లు పొందగా, ఎంబీబీఎ్సలో 99 సీట్లు, సూపర్ స్పెషాలిటీస్ కోర్సులో 61 సీట్లు మిగిలిపోయాయని, ఈ కారణంగానే అడ్మిషన్లను నిలిపివేసిందని తెలిసింది. అయితే, ఇదంతా అవాస్తవమని ఆస్పత్రి యాజమాన్యం ప్రకటించింది. నీట్ పరీక్షల్లో ఎంపికైన 300 మంది విద్యార్థులకు 3 రోజులపాటు కౌన్సిలింగ్ జరిపేందుకు ఆహ్వాన పత్రాలు పంపామని తెలిపింది.
chennai, septembaru 6 (aandhrajyoti): jaateeya ummadi arhata pareeksha(neet) minahaayimpu kosam tamilanaata regina sega inka aaraledu. raashtravyaaptamgaa vidyaarthulu aandolanalu konasaagistunnaaru. ee aandolana budhavaaram aido rojuku cherukundi. chennai merina teeramloni jaya samadhi vadda dharna chepattina 27 mandi vidyaarthulapai poliisulu kesu namodu chesaru. jallikattu udyamam tarahaalo neet raddu kosam kuudaa vidyaarthulu udyamam chepadataranna anumaanamtho merina sandarsanapai aankshalu kuudaa vidhinchaaru. jayalalita samadhi vaddaku sandarsakulanu nishedhinchaaru. deentho merina teera praantam nirmaanushyamgaa maarindi. ika tanjavuru, kovai, tiruchi praantaallo vidyaarthulu taragatulanu bahishkarinchi roddekkaru. maropakka, neet amalloki vachina tarvaata admission prakriya klishtamgaa maaradamtho veluruloni prasiddha christian medical kalasala(cmc)loo mbbs, super speshality korsula admishanlanu nilipivesinatlu vaartalu vachayi. ippati varaku kevalam iddare admishanlu pondagaa, mbbssl 99 seetlu, super specialities korsulo 61 seetlu migilipoyayani, ee kaaranamgaane admishanlanu nilipivesindani telisindi. ayithe, idantaa avaastavamani aaspatri yaajamaanyam prakatinchindi. neet pareekshallo empikaina 300 mandi vidyaarthulaku 3 rojulapatu councilling jaripenduku aahvaana patraalu pampamani telipindi.